ব্যাটের বদলে হাতে বন্দুক। মহেন্দ্র সিংহ ধোনির পৃথিবীটা যেন হঠাৎই বদলে গেল। কলকাতা পুলিশের পুলিশ ট্রেনিং স্কুলে অন্য অবতারে ধরা দিলেন ভারতের প্রাক্তন অধিনায়ক। ক্রিকেটের পাশাপাশি বাইকের প্রতি প্রেম ধোনির। সে গল্প সবারই জানা। অস্ট্রেলিয়ার বিরুদ্ধে দ্বিতীয় ওয়ানডে ম্যাচ খেলার জন্য শহরে হাজির ভারতীয় দল। বৃষ্টির জন্য অনুশীলন বিঘ্নিত। সেই ফাঁকে ধোনি গেলেন শ্যুটিং সারতে।
কলকাতা পুলিশের তরফে ফেসবুক পেজে লেখা হয়েছে, ধোনির শ্যুটিংয়ের ভিডিও দেখার জন্য প্রচুর মেসেজ পেয়েছি আমরা। ভক্তদের পাঠানো মেসেজ পেয়ে অভিভূত কলকাতা পুলিশ। মাহির শ্যুটিংয়ের ভিডিও তারা পোস্ট করেছে ফেসবুকে।
কলকাতা পুলিশের ফেসবুক পেজে পোস্ট করা সেই ভিডিও দেখুন।